pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“กรมการขนส่งทางราง” เผยเมื่อวันศุกร์ก่อนหยุดต่อเนื่อง 3 วัน หลังมีนโยบายอัตราค่าโดยสารรถไฟฟ้าสูงสุด 20 บาทตลอดสาย สายสีแดงและสายสีม่วง มี ปชช. ใช้บริการรถไฟฟ้าสายสีแดงเพิ่มขึ้น 20%
วันเสาร์ที่ 21 ตุลาคม 2566
“กรมการขนส่งทางราง” เผยเมื่อวันศุกร์ก่อนหยุดต่อเนื่อง 3 วัน หลังมีนโยบายอัตราค่าโดยสารรถไฟฟ้าสูงสุด 20 บาทตลอดสาย สายสีแดงและสายสีม่วง มี ปชช. ใช้บริการรถไฟฟ้าสายสีแดงเพิ่มขึ้น 20%
....
วันนี้ (21 ต.ค. 2566) : ดร.พิเชฐ คุณาธรรมรักษ์ อธิบดีกรมการขนส่งทางราง เปิดเผยว่า เมื่อวันศุกร์ที่ 20 ต.ค. 2566 ซึ่งเป็นวันศุกร์ก่อนหยุดต่อเนื่องสามวันเนื่องในวันปิยมหาราช หลังจากมีนโยบายอัตราค่าโดยสารสูงสุด 20 บาท ส่งผลให้มีผู้ใช้บริการสายสีแดงสูงสุดตั้งแต่เปิดให้บริการ โดยมีผู้ใช้บริการระบบรางรวมทั้งสิ้น 1,645,567 คน-เที่ยว ประกอบด้วย
1. รถไฟระหว่างเมืองของ รฟท. ให้บริการเดินรถไฟ 213 ขบวน มีผู้ใช้บริการรวม 82,358 คน-เที่ยว แบ่งเป็นขบวนรถเชิงพาณิชย์ 31,125 คน-เที่ยว และขบวนรถเชิงสังคม 51,233 คน-เที่ยว
2. รถไฟฟ้าในเขตกรุงเทพมหานครและปริมณฑล 1,563,209 คน-เที่ยว  ประกอบด้วย
- รถไฟฟ้า Airport Rail Link ให้บริการ 214 เที่ยววิ่ง จํานวน  74,388 คน-เที่ยว
- รถไฟฟ้าสายสีแดง ให้บริการ 294 เที่ยววิ่ง จํานวน 31,457 คน-เที่ยว (รวมผู้โดยสารรถไฟทางไกลใช้บริการสายสีแดงฟรี 139 คน-เที่ยว) สูงสุดตั้งแต่เปิดให้บริการเดินรถไฟฟ้าสายสีแดง (นิวไฮ)
- รถไฟฟ้าสายฉลองรัชธรรม (สายสีม่วง) ให้บริการ 319 เที่ยววิ่ง (รวมเสริม 3 เที่ยววิ่ง) จํานวน 75,056 คน-เที่ยว
- รถไฟฟ้าสายเฉลิมรัชมงคล (สายสีน้ําเงิน) ให้บริการ 486 เที่ยววิ่ง (รวมเสริม 23 เที่ยววิ่ง) จํานวน 519,919 คน-เที่ยว
- รถไฟฟ้า BTS สายสีเขียว (สายสุขุมวิทและสายสีลม) ให้บริการ 1,264 เที่ยววิ่ง จํานวน 815,028 คน-เที่ยว
- รถไฟฟ้า BTS สายสีทอง ให้บริการ 219 เที่ยววิ่ง จํานวน 6,631 คน-เที่ยว
- รถไฟฟ้าสายสีเหลืองให้บริการ 276 เที่ยววิ่ง จํานวน 40,730 คน-เที่ยว
จากข้อมูลข้างต้น พบว่า ภายหลังจากดําเนินการตามนโยบายอัตราค่าโดยสารสายสีแดงและสายม่วงสูงสุด 20 บาทแบบตลอดทั้งวัน  โดยเมื่อวันที่ 20 ตุลาคม 2566 มีประชาชนมาใช้บริการรถไฟฟ้าชานเมือง (สายสีแดง) จํานวน 31,457คน-เที่ยว มากสุดตั้งแต่เปิดให้บริการรถไฟฟ้าสายสีแดง (นิวไฮ)  เพิ่มมากขึ้นจํานวน 5,273  หรือร้อยละ 20.14  เมื่อเทียบกับวันศุกร์ที่ 6 ต.ค.66 (วันที่ 6 ต.ค.66 ผู้ใช้บริการสายสีแดงทั้งหมด 26,184 คน-เที่ยว(รวมทางไกลต่อสายสีแดงฟรี 171 คน-เที่ยว)  ส่วนรถไฟฟ้ามหานครสายฉลองรัชธรรม (สายสีม่วง) มีผู้ใช้บริการจํานวน 75,056 คน-เที่ยวเพิ่มขึ้น 3,775 คน-เที่ยวหรือเพิ่มขึ้นร้อยละ 5.30 เมื่อเทียบกับวันที่ 6ต.ค.66 (6ต.ค.66 จํานวน 71,281 คน-เที่ยว)  นอกจากนี้ ยังพบว่า มีผู้ใช้บริการรถไฟฟ้ามหานคร สายเฉลิมรัชมงคล (สายสีน้ําเงิน) จํานวน 519,919 คน-เที่ยว เพิ่มขึ้นจากวันที่ 6 ต.ค.66 จํานวน 34,390 คน-เที่ยวหรือเพิ่มขึ้นร้อยละ   7.08 (สายสีน้ําเงิน 6ต.ค.66 จํานวน 485,529 คน-เที่ยว) เนื่องจากมีสถานีเชื่อมต่อกับสายฉลองรัชธรรม (สีม่วง) ที่สถานีเตาปูน
ทั้งนี้  กรมการขนส่งทางรางได้มีการติดตามปริมาณผู้โดยสารระบบรางประจําวันอย่างต่อเนื่อง  โดยจะมีการประเมินผลหลังปรับอัตราค่าโดยสารสูงสุด 20 บาทตลอดสายสําหรับรถไฟฟ้าชานเมืองสายสีแดง และรถไฟฟ้ามหานครสายฉลองรัชธรรม ครบ 1 เดือนและรอบ 3 เดือนต่อไป
รัฐบาลไทย-ข่าวทำเนียบรัฐบาล-นายกฯ ห่วงหลังได้รับรายงานคนไทยถูกจับเป็นตัวประกันเพิ่ม 2 ราย  ชี้คนไทยขอกลับไทยเพิ่มขึ้น เผยใช้ความสัมพันธ์ส่วนตัวติดต่อเอกชนมุสลิม นำกลับคนไทยเขตชายแดนจอร์แดนกลับได้วันละ 200 คน
วันเสาร์ที่ 21 ตุลาคม 2566
21/10/2566
นายกฯ ห่วงหลังได้รับรายงานคนไทยถูกจับเป็นตัวประกันเพิ่ม 2 ราย  ชี้คนไทยขอกลับไทยเพิ่มขึ้น เผยใช้ความสัมพันธ์ส่วนตัวติดต่อเอกชนมุสลิม นํากลับคนไทยเขตชายแดนจอร์แดนกลับได้วันละ 200 คน
นายกฯ ห่วงหลังได้รับรายงานคนไทยถูกจับเป็นตัวประกันเพิ่ม 2 ราย  ชี้คนไทยขอกลับไทยเพิ่มขึ้น เผยใช้ความสัมพันธ์ส่วนตัวติดต่อเอกชนมุสลิม นํากลับคนไทยเขตชายแดนจอร์แดนกลับได้วันละ 200 คน
วันนี้ (21 ตุลาคม 2566) เวลา 10.30 น. ณ กรุงริยาด ราชอาณาจักรซาอุดีอาระเบีย นายเศรษฐา ทวีสิน นายกรัฐมนตรีและ รัฐมนตรีว่าการกระทรวงการคลัง ให้สัมภาษณ์ถึงการช่วยเหลือคนไทยในอิสราเอลว่า ขณะนี้มีคนไทยที่อิสราเอลถูกจับเป็นตัวประกันเพิ่มขึ้นอีก 2 ราย ซึ่งเป็นที่น่าเสียใจ แต่การต่อรองเรื่องตัวประกันยังคงต้องดําเนินการต่อไป ส่วนการลําเลียงคนไทยกลับนั้น ตอนนี้มีผู้แสดงเจตจํานง 8,500 คนแล้ว แนวโน้มน่าเป็นห่วงว่าจํานวนคนจะเพิ่มขึ้นเรื่อย ๆ เกือบเท่ากับจํานวนคนที่มีการนํากลับมาประเทศไทยแล้ว ซึ่งหมายความว่าจํานวนไม่ได้ลดลง ดังนั้น ทางที่ดีคือต้องพยายามหาทางเอาคนไทยกลับมาให้ได้อีก ซึ่งตนได้ใช้ความสัมพันธ์ส่วนตัวกับภาคเอกชนอีกหลายๆ ส่วน ที่มีเครื่องบินนํากลับเข้ามาขณะนี้มีเครื่องบินของมุสลิมลําหนึ่งที่จะสามารถนํากลับมาได้ จากแถวชายแดนประเทศจอร์แดน ขณะนี้กําลังพยายามใช้ความสามารถติดต่อสามารถนําคนมาขึ้นเครื่องบินได้หรือไม่
“เขามีให้ทุกวันๆ ละ 200 คน ตรงนี้จะพยายามสานต่อ และเพื่อให้มีการติดตามงานที่ชัดเจนมากขึ้น และรายงานให้กับประชาชนและครอบครัวที่มีความเป็นห่วงใยญาติพี่น้อง ซึ่งในวันที่ 23 ต.ค. เวลา 14.30 น. จะประชุมครั้งใหญ่ที่กระทรวงการต่างประเทศ เพื่อรายงานความคืบหน้าให้ทราบ” นายกรัฐมนตรี กล่าว
รัฐบาลไทย-ข่าวทำเนียบรัฐบาล-ดีอี หารือความร่วมมือโครงการ CASA Project เพื่อส่งเสริมความร่วมมือด้านอากาศสะอาดของอาเซียน
วันศุกร์ที่ 6 ตุลาคม 2566
ดีอี หารือความร่วมมือโครงการ CASA Project เพื่อส่งเสริมความร่วมมือด้านอากาศสะอาดของอาเซียน
ดีอี หารือความร่วมมือโครงการ CASA Project เพื่อส่งเสริมความร่วมมือด้านอากาศสะอาดของอาเซียน
วันนี้(6ตุลาคม2566)นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม(ดีอี)เป็นประธานการประชุมหารือเกี่ยวกับความร่วมมือโครงการClean Air for Sustainable ASEAN (CASA) Projectเพื่อหารือการส่งเสริมความร่วมมือของหน่วยงานที่เกี่ยวข้องของประเทศไทยซึ่งโครงการดังกล่าวเป็นความร่วมมือระหว่างESCAPองค์การอนามัยโลกสาธารณรัฐเกาหลีและประเทศสมาชิกอาเซียนในการเสริมสร้างขีดความสามารถของประเทศสมาชิกอาเซียนในการบรรเทามลพิษทางอากาศและลดผลกระทบด้านลบต่อสุขภาพของประชาชนโดยมีหน่วยงานที่เกี่ยวข้องเข้าร่วมณห้องประชุม802ชั้น8กระทรวงดิจิทัลเพื่อเศรษฐกิจและสังคม
_______________
รัฐบาลไทย-ข่าวทำเนียบรัฐบาล-รองโฆษกฯ เนเน่​ รัดเกล้า เชิญชวนชาวไทยทุกคนร่วมส่งกำลังใจกับภารกิจส่งดาวเทียม THEOS-2 (ธีออส-2) ขึ้นสู่วงโคจร เชื่อมั่นนักวิทยาศาสตร์ไทยเก่งไม่แพ้ชาติใดในโลก
วันเสาร์ที่ 7 ตุลาคม 2566
07/10/2566
รองโฆษกฯ เนเน่​ รัดเกล้า เชิญชวนชาวไทยทุกคนร่วมส่งกําลังใจกับภารกิจส่งดาวเทียม THEOS-2 (ธีออส-2) ขึ้นสู่วงโคจร เชื่อมั่นนักวิทยาศาสตร์ไทยเก่งไม่แพ้ชาติใดในโลก
รองโฆษกฯ เนเน่​ รัดเกล้า เชิญชวนชาวไทยทุกคนร่วมส่งกําลังใจกับภารกิจส่งดาวเทียม THEOS-2 (ธีออส-2) ขึ้นสู่วงโคจร เชื่อมั่นนักวิทยาศาสตร์ไทยเก่งไม่แพ้ชาติใดในโลก
วันนี้ (7 ต.ค. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ดาวเทียม THEOS-เป็นดาวเทียมสํารวจโลกดวงใหม่ของประเทศไทย และเป็นครั้งแรกที่ไทยจะส่งดาวเทียมที่สามารถบันทึกภาพที่มีความละเอียดระดับสูงมากขึ้นสู่อวกาศ เพื่อนํามาสนับสนุนการพัฒนาประเทศ เป็นเหตุการณ์สําคัญ เพื่อความก้าวหน้าทางเทคโนโลยี นวัตกรรม และทั้งหมดก็เพื่อชีวิตความเป็นอยู่ที่ดีขึ้นของพี่น้องประชาชน โดยขอเชิญชวนชาวไทยทุกคนร่วมส่งกําลังใจกับภารกิจส่งดาวเทียม THEOS-2 (ธีออส-2) ขึ้นสู่วงโคจร เชื่อมั่นนักวิทยาศาสตร์ไทยเก่งไม่แพ้ชาติใดในโลก
รองโฆษกประจําสํานักนายกรัฐมนตรีกล่าวว่า กรณีการส่งดาวเทียมสํารวจโลก THEOS-2 ของไทยขึ้นสู่วงโคจรในช่วงเช้าของวันที่ 7 ต.ค. และปรากฎว่าระบบมีการแจ้งเตือน และ Arianespace ได้แจ้งเลื่อนการนําส่งดาวเทียม THEOS-2 ก่อนนับถอยหลังเพียง 14 วินาที เนื่องจากระบบตรวจสอบได้พบค่ากระแสไฟฟ้าเกินกว่าเกณฑ์ที่กําหนด (threshold) ที่อุปกรณ์ Safety Management Unit ของจรวดนําส่ง ระบบจึงตัดการทํางานทั้งหมดโดยอัตโนมัติ ซึ่งขณะนี้อยู่ระหว่างการตรวจสอบอย่างละเอียด และคาดว่าจะทราบผลในช่วงเช้าวันที่ 7 ตุลาคม (ตามเวลาท้องถิ่น) หรือ คืนนี้ตามเวลาในประเทศไทย โดยทาง GISDA แจ้งว่าเป็นเหตุการณ์ที่เกิดขึ้นได้ ความปลอดภัยต้องมาก่อน และขอให้รอติดตามความคืบหน้าจากทาง Airbus ส่วนกําหนดการส่งใหม่ทาง GISTDA จะแจ้งให้ทราบต่อไป
“ขอเชิญชวนชาวไทยทุกคนร่วมส่งกําลังใจกับภารกิจส่งดาวเทียม THEOS-2 (ธีออส-2) ขึ้นสู่วงโคจร เชื่อมั่นนักวิทยาศาสตร์ไทยเก่งไม่แพ้ชาติใดในโลก ทั้งนี้ รอติดตามความคืบหน้าจากทาง Airbus และ GISTDA จะประกาศกําหนดการนําส่งดาวเทียม THEOS-2 ให้ทราบต่อไป” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-PM meets with FTI president and delegation
วันเสาร์ที่ 7 ตุลาคม 2566
07/10/2566
PM meets with FTI president and delegation
PM meets with FTI president and delegation
October 6, 2023, at 1015hrs, at Queen Sirikit National Convention Center (QSNCC), Bangkok, President of the Federation of Thai Industries (FTI) Kriengkrai Thiennukul and the delegation paid a courtesy call on Prime Minister and Minister of Finance Srettha Thavisin to propose plan and direction for Thai industrial development. Government Spokesperson Chai Wacharonke disclosed gist of the meeting as follows:
The Prime Minister expressed pleasure to meet with the FTI delegation, and affirmed the Government’s priority on advancing economic development in all dimensions with the balance between industrial, financial and fiscal sectors, as well as foreign affairs, which would contribute to long-term growth of the nation’s industries. The Government also opens to all ideas and suggestions given by FTI.
The Prime Minister underscored the Government’s continued effort to support industrial sector, which include ensuring adequate water supply for people consumption and industrial use, especially in the dry season, and amending related laws and regulations to promote ease of doing business.
The FTI delegation has submitted to the Prime Minister the 8-point proposal to promote national competitiveness, drive GDP growth, and achieve SDGs, as well as to move forward to the country toward sustainable development. The 8 points are: (1) amending laws and regulations to promote ease of doing business and economic growth, e.g., declaring law amendment as national agenda, promoting a whole-of-government approach in enacting related laws, regulations, and practices; (2) developing human resources to increase labor productivity, and solving the issue of labor shortage throughout the system. Minimum wage increase should be in accordance with the resolution of the Tripartite National Wage Committee; (3) proper energy management to accommodate energy transition, e.g., expediting review of National Energy Plan (NEP), reducing burden on energy and electricity costs; (4) promoting trade, export, and investment in the S-Curve industries, expediting FTA negotiations, and increasing privileges of Made-in-Thailand products; (5) elevating industries with digital technology, and innovation, e.g., promoting innovation-drive enterprises and investment to achieve Digital Transformation 4.0; (6) promoting sustainable industry through BCG and ESG, water resource management, and the Net Zero Goal, e.g., sustainable water management, climate change measures, bioeconomy industry; (7) building SMEs capacity through implementation of various financial measures; and (8) developing logistics infrastructure and industrial zones, e.g., solving congestion at Laem Chabang Port, elevating border crossing points to permanent border crossing points, improving city planning across the country.
The Prime Minister called for FTI to provide him with a tangible action plan that can be immediately implemented, on which FTI President agreed to submit to the Prime Minister in their next meeting.
รัฐบาลไทย-ข่าวทำเนียบรัฐบาล-นายสรพันธ์ คุณากรวงศ์ ผู้ช่วยเลขานุการรัฐมนตรีว่าการกระทรวงคมนาคม ให้สหกรณ์ที่ดินบ้านคลองโยง จำกัด เข้าพบ
วันศุกร์ที่ 6 ตุลาคม 2566
นายสรพันธ์ คุณากรวงศ์ ผู้ช่วยเลขานุการรัฐมนตรีว่าการกระทรวงคมนาคม ให้สหกรณ์ที่ดินบ้านคลองโยง จํากัด เข้าพบ
เพื่อยื่นหนังสือขอให้ทบทวนการก่อสร้างโครงการถนนต่อเชื่อมถนนนครอินทร์ ช่วงศาลายา - นครชัยศรี
นางมนพร เจริญศรี รัฐมนตรีช่วยว่าการกระทรวงคมนาคม มอบหมายให้ นายสรพันธ์ คุณากรวงศ์ ผู้ช่วยเลขานุการรัฐมนตรีว่าการกระทรวงคมนาคม เป็นผู้แทนรับหนังสือและร่วมหารือกับสหกรณ์ที่ดินบ้านคลองโยง จํากัด เพื่อหาแนวทางการแก้ไขปัญหาบรรเทาความเดือดร้อนของชาวบ้านในพื้นที่ที่ได้รับผลกระทบจากโครงการก่อสร้างถนนต่อเชื่อมถนนนครอินทร์ช่วงศาลายา - นครชัยศรี โดยมี นายวีรเดช ชีวาพัฒนานุวงศ์ วิศวกรใหญ่ (ด้านสํารวจและออกแบบ) กรมทางหลวงชนบท และหน่วยงานที่เกี่ยวข้องร่วมหารือ ในวันที่ 6 ตุลาคม 2566 ณ ห้องประชุมกระทรวงคมนาคม
นายสรพันธ์ คุณากรวงศ์ กล่าวว่า กลุ่มสหกรณ์ที่ดินบ้านคลองโยง จํากัด ได้ยื่นหนังสือเพื่อขอให้กระทรวงฯ ช่วยเหลือ บรรเทาความเดือดร้อนของชาวบ้านในพื้นที่ที่ได้รับผลกระทบจากโครงการก่อสร้างถนนต่อเชื่อมถนนนครอินทร์ช่วงศาลายา - นครชัยศรี ดังนี้
1. ขอให้พิจารณาข้อเท็จจริง เพื่อปกป้องพื้นที่เกษตรกรรมโฉนดชุมชนแห่งแรกของประเทศไทย โดยไม่ให้ดําเนินการก่อสร้างถนนผ่านพื้นที่ซึ่งมีความเป็นมาเพื่อการจัดรูปที่ดิน ในรูปแบบสหกรณ์นิคมให้เกษตรกรทําเกษตรกรรม ตลอดจนห้ามเปลี่ยนแปลงการใช้ประโยชน์ที่ดินนอกจากการทําเกษตรกรรม
2. ขอให้หน่วยงานที่เกี่ยวข้องยุติโครงการฯ เนื่องจากไม่คุ้มค่ากับการลงทุนด้วยงบประมาณ 5,000 ล้านบาท เป็นการทําลายชีวิตชุมชนชาวนาดั้งเดิม พื้นที่โฉนดชุมชน เกิดความเสียหายในการเปลี่ยนแปลงเชิงนิเวศกับพื้นที่เกษตรกรรมทุ่งนครชัยศรี
3. ขอให้กรมทางหลวงชนบทและหน่วยงานที่เกี่ยวข้องร่วมกันพิจารณาทางเลือกในการแก้ไขปัญหาการจราจรแบบยั่งยืนโดยไม่ทําลายสิ่งแวดล้อมและระบบนิเวศ พื้นที่เกษตรกรรมอันอุดมสมบูรณ์ เช่น การพัฒนาการคมนาคมและการขนส่งระบบราง รวมทั้งการพัฒนาซ่อมแซมหรือขยายถนนทางหลวงชนบทที่มีอยู่แล้ว และการพัฒนาระบบการขนส่งทางน้ําด้วยการพัฒนาระบบคูคลองที่มีอยู่ในพื้นที่
ทั้งนี้ ผู้ช่วยเลขานุการรัฐมนตรีว่าการกระทรวงคมนาคมได้รับข้อร้องเรียน และมอบหมายกรมทางหลวงชนบทพิจารณาแนวทางแก้ไขปัญหาความเดือดร้อนให้ชาวบ้านโดยด่วน ตามนโยบาย “คมนาคม เพื่อความอุดมสุขของประชาชน” ต่อไป
รัฐบาลไทย-ข่าวทำเนียบรัฐบาล-‘ธรรมนัส’ ลงพื้นที่ติดตามสถานการณ์อุทกภัยในพื้นที่จังหวัดตาก มอบทุกหน่วยงานติดตามสถานการณ์อย่างใกล้ชิด
วันเสาร์ที่ 7 ตุลาคม 2566
‘ธรรมนัส’ ลงพื้นที่ติดตามสถานการณ์อุทกภัยในพื้นที่จังหวัดตาก มอบทุกหน่วยงานติดตามสถานการณ์อย่างใกล้ชิด
‘ธรรมนัส’ ลงพื้นที่ติดตามสถานการณ์อุทกภัยในพื้นที่จังหวัดตาก มอบทุกหน่วยงานติดตามสถานการณ์อย่างใกล้ชิด พร้อมมอบกรมชลประทานจัดทําแผนบริหารจัดการน้ําเพื่อให้เกิดความยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ตรวจราชการและพบประประชาชน เกษตรกรอําเภอสามเงาและอําเภอบ้านตาก ที่ได้รับผลกระทบจากอุทกภัย ณ ที่ว่าการอําเภอสามเงา อ.สามเงา จ.ตาก ซึ่งจากสถานการณ์ฝนตกหนักในพื้นที่ ตั้งแต่วันที่ 26 ก.ย. 66 - ปัจจุบัน (ข้อมูล ณ วันที่ 5 ต.ค. 66) ทําให้เกิดน้ําท่วมฉับพลัน น้ําเอ่อล้นตลิ่ง และน้ําป่าไหลหลาก ในพื้นที่ 9 อําเภอของจังหวัดตาก โดยพื้นที่ที่มีผลกระทบด้านการเกษตรมี 5 อําเภอ ได้แก่ อ.เมือง อ.บ้านตาก อ.สามเงา อ.แม่สอด และ อ.อุ้มผาง แบ่งเป็น ด้านพืช เกษตรกรได้รับผลกระทบ 3,268 ราย พื้นที่คาดว่าจะเสียหาย ทั้งข้าว 7,643 ไร่ ข้าวโพดเลี้ยงสัตว์ 6,843 ไร่ มันสําปะหลัง 1,025 ไร่ ไม้ผล (กล้วยและฝรั่ง) 1,500 ไร่ พืชผัก 71 ไร่ รวม 17,011 ไร่ ด้านปศุสัตว์ เกษตรกรได้รับผลกระทบ 201 ราย สัตว์ (โค) 3,213 ตัว ด้านประมง เกษตรกรได้รับผลกระทบ 1,066 ราย พื้นที่บ่อดินเสียหาย 547 ไร่
สําหรับการให้ความช่วยเหลือในเบื้องต้น กระทรวงเกษตรและสหกรณ์ได้ลงพื้นที่สํารวจความเสียหายพร้อมทั้งสร้างขวัญและกําลังใจแก่เกษตรกรผู้ประสบภัย โดยกรมชลประทานได้ติดตามสถานการณ์น้ําอย่างใกล้ชิด พร้อมจัดเตรียมเครื่องสูบน้ํา น้ําดื่มและของยังชีพ สําหรับการให้ความช่วยเหลือ นอกจากนี้ กรมปศุสัตว์ ยังได้มอบเสบียงอาหารสัตว์หญ้าอาหารสัตว์พระราชทาน เพื่อบรรเทาความเดือดร้อนแก่เกษตรกรด้วย ทําให้ปัจจุบันสถานการณ์ได้เข้าสู่ภาวะปกติแล้ว
ทั้งนี้ กระทรวงเกษตรฯ โดยกรมชลประทาน มีโครงการพัฒนาแหล่งน้ําในพื้นที่จังหวัดตากที่ดําเนินแล้วเสร็จ รวม 34 แห่ง แบ่งเป็น โครงการขนาดกลาง จํานวน 17 แห่ง ความจุรวม 87.30 ล้าน ลบ.ม. และ โครงการขนาดเล็ก จํานวน 17 แห่ง ความจุรวม 6.17 ล้าน ลบ.ม.
อย่างไรก็ตาม กรมชลประทานมีแผนพัฒนาแหล่งน้ําที่สําคัญของจังหวัดตาก จํานวน 5 แผน ได้แก่ 1) อ่างเก็บน้ําห้วยฉลอม (อ.บ้านตาก) 2) อาคารบังคับน้ําบ้านแม่ยะ (อ.บ้านตาก) 3) โครงการระบบผันน้ําจากเขื่อนภูมิพลไปยังฝั่งตะวันออกสู่คลองแม่ระกา จังหวัดตาก (อ.เมือง) 4) โครงการพัฒนาแหล่งกักเก็บน้ําในลุ่มน้ําวัง จังหวัดตาก (อ.สามเงา และ อ.บ้านตาก) และ 5) อ่างเก็บน้ําห้วยแม่ปะแล้ง (อ.แม่สอด) โดยอ่างเก็บน้ําห้วยฉลอม (อ.บ้านตาก) มีแผนดําเนินการในปี 2567 ระยะเวลาโครงการ 4 ปี (พ.ศ. 2567 – 2570) เพื่อแก้ไขปัญหาการขาดแคลนน้ําอุปโภคบริโภคและน้ําเพื่อการเกษตร ในพื้นที่ 3 อําเภอ คือ อ.เมือง อ.บ้านตาก และ อ.สามเงา มีพื้นที่ได้รับประโยชน์ จํานวน 9,000 ไร่ ปัจจุบันได้มีการดําเนินออกแบบแล้วเสร็จ พร้อมทั้งมอบกรมชลประทานศึกษาและออกแบบเพิ่มเติมทั้งในโครงการที่เหลือ ให้แล้วเสร็จโดยเร็ว
ในการนี้ รัฐมนตรีว่าการกระทรวงเกษตรและสหกรณ์ยังได้มอบหนังสืออนุญาตให้เข้าทําประโยชน์ในเขตปฏืรูปที่ดิน (ส.ป.ก.4-01) อําเภอสามเงาและอําเภอบ้านตาก จํานวน 10 ราย 10 แปลง เนื้อที่ 69-2-59 ไร่ มอบถุงยังชีพ 500 ถุง มอบข้าวสาร บรรจุ 5 กิโลกรัม จํานวน 500 ถุง มอบชุดผลิตภัณฑ์เทคโนโลยีชีวภาพของกรมพัฒนาที่ดิน/น้ําหมักฮอร์โมน พด.2/ สารบําบัดน้ําเสียซุปเปอร์ พด.6/ น้ําหมักไล่แมลง พด.7 และมอบเมล็ดพันธุ์พืชผัก จํานวน 1,000 ชุดด้วย
รัฐบาลไทย-ข่าวทำเนียบรัฐบาล-“โฆษกชัย” แจง คนกลุ่มใหญ่ของประเทศ เรียกร้องรัฐบาลเดินหน้ากระตุ้นเศรษฐกิจครั้งใหญ่ ให้เกิดการขยายตัวด้วยโครงการต่อเนื่องทุกระยะ
วันเสาร์ที่ 7 ตุลาคม 2566
07/10/2566
“โฆษกชัย” แจง คนกลุ่มใหญ่ของประเทศ เรียกร้องรัฐบาลเดินหน้ากระตุ้นเศรษฐกิจครั้งใหญ่ ให้เกิดการขยายตัวด้วยโครงการต่อเนื่องทุกระยะ
“โฆษกชัย” แจง คนกลุ่มใหญ่ของประเทศ เรียกร้องรัฐบาลเดินหน้ากระตุ้นเศรษฐกิจครั้งใหญ่ ให้เกิดการขยายตัวด้วยโครงการต่อเนื่องทุกระยะ
วันที่ 7 ตุลาคม 2566 นายชัย วัชรงค์ โฆษกประจําสํานักนายกรัฐมนตรี เผย คนกลุ่มหนึ่งแปลผลสภาพเศรษฐกิจของประเทศด้วยตัวเลขและทฤษฎีทางเศรษฐศาสตร์ว่า กําลังฟื้นตัวดีขึ้นเรื่อย ๆ อยู่แล้ว ไม่จําเป็นต้องกระตุ้นให้เศรษฐกิจขยายตัว ขอเพียงรักษาเสถียรภาพทางเศรษฐกิจเอาไว้ให้ดีก็พอแล้ว ในขณะที่คนกลุ่มใหญ่ที่สุดของประเทศ พิสูจน์ทราบสถานะและความเป็นจริงของเศรษฐกิจด้วยชีวิตจริงที่ยากลําบาก ขัดสนและด้อยโอกาส แถมติดหล่มหนี้สินครัวเรือนเรื้อรัง รายได้ชักหน้าไม่ถึงหลัง ต่างส่งเสียงเรียกร้องให้รัฐบาลเดินหน้ากระตุ้นเศรษฐกิจครั้งใหญ่ให้เกิดการขยายตัวด้วยโครงการต่อเนื่องทั้ง ระยะสั้น ระยะกลางและระยะยาว
“คนกลุ่มนี้ต่างต้องการโอกาส สร้างรายได้ใหม่เพื่อพลิกฟื้นชีวิตให้ดีขึ้น ไม่ต้องการทนอยู่ในสภาพยากไร้อย่างที่เป็นอยู่ในปัจจุบัน ถามว่า...ทฤษฎี VS ชีวิตจริง อย่างไหนจะแม่นยําน่าเชื่อถือกว่ากัน?” นายชัย กล่าว
รัฐบาลไทย-ข่าวทำเนียบรัฐบาล-เขตสุขภาพที่ 9 ขานรับนโยบาย 30 บาทพลัส พร้อมเดินหน้า Quick  Win เป็นเขตนำร่องบัตรประชาชนใบเดียวรักษาทุกที่
วันเสาร์ที่ 7 ตุลาคม 2566
เขตสุขภาพที่ 9 ขานรับนโยบาย 30 บาทพลัส พร้อมเดินหน้า Quick  Win เป็นเขตนําร่องบัตรประชาชนใบเดียวรักษาทุกที่
รัฐมนตรีว่าการกระทรวงสาธารณสุข เผย เขตสุขภาพที่ 9 มีความพร้อมการดําเนินงานด้านการแพทย์และสาธารณสุขตอบโจทย์นโยบาย 30 บาทพลัส โดยเฉพาะการเดินหน้า Quick Win เป็นเขตสุขภาพนําร่อง บัตรประชาชนใบเดียวรักษาทุกที่
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เปิเผยว่า จากการติดตามข้อมูลการดําเนินงานด้านการแพทย์และสาธารณสุข เขตสุขภาพที่ 9 ซึ่งประกอบด้วย นครราชสีมา ชัยภูมิ บุรีรัมย์ และสุรินทร์ พบว่าเป็นเขตที่มีศักยภาพในการพัฒนาระบบบริการในระดับสูง มีการบริหารจัดการที่ดี และมีการทํางานร่วมกับภาคีเครือข่ายอย่างเข้มแข็ง ทําให้มีผลงาน นวัตกรรมที่เป็นความก้าวอย่างมาก โดยเฉพาะการนําเทคโนโลยีมาใช้ในการให้บริการ เช่น โปรแกรม R9 health buddy ที่มีการเชื่อมโยงข้อมูลประชาชนและหน่วยบริการ ด้วยการใช้บัตรประชาชนในการยืนยันตัวตน ตรวจสอบสิทธิ์ และประวัติการรักษา สามารถเชื่อมโยงข้อมูลประวัติการรักษาผู้ป่วยนอกของทุกโรงพยาบาลในเขต ซึ่งสอดรับกับ Quick Win “บัตรประชาชนใบเดียวรักษาได้ทุกที่” ที่เขตสุขภาพที่ 9 เป็นหนึ่งในเขตสุขภาพนําร่อง ทําให้ประชาชนเข้าถึงบริการการแพทย์และสาธารณสุขได้อย่างสะดวก มีความคล่องตัวและได้รับบริการที่มีคุณภาพ ที่สําคัญคือ ทั้งผู้ให้และผู้รับบริการมีคุณภาพชีวิตที่ดีขึ้น นอกจากนี้ ยังนําระบบ Telemedicine มาให้บริการตรวจรักษา รับยาใกล้บ้าน มีระบบจัดเก็บข้อมูล OPD IPD Paperless ช่วยลดค่าใช้จ่าย ลดภาระการจัดทําเอกสารของบุคลากร มุ่งมั่นพัฒนาโรงพยาบาลทุกแห่งให้เป็นโรงพยาบาลอัจฉริยะ(Smart Hospital) ซึ่งสอดรับกับนโยบายเรื่องดิจิทัลสุขภาพ
นายแพทย์ชลน่าน กล่าวต่อว่า เขตสุขภาพที่ 9 ยังมีศูนย์เชี่ยวชาญเฉพาะทางและเครื่องมือแพทย์ที่ทันสมัย รองรับการดูแลรักษาขั้นสูงหลายด้าน เช่น การรักษาโรคมะเร็งด้วยเครื่องฉายรังสี LINAC ประสิทธิภาพสูง ของโรงพยาบาลมหาราชนครราชสีมาและโรงพยาบาลสุรินทร์ การรักษาผู้ป่วยโรคหลอดเลือดสมองด้วยวิธีลากลิ่มเลือดผ่านสายสวน (Mechanical Thrombectomy) ของโรงพยาบาลมหาราชนครราชสีมา และโรงพยาบาลชัยภูมิ ศูนย์เทคโนโลยีช่วยการเจริญพันธุ์ ของโรงพยาบาลมหาราชนครราชสีมา ให้การรักษาภาวะมีบุตรยากด้วยวิธีทําเด็กหลอดแก้ว เป็นแห่งเดียวในภาคอีสาน สอดรับกับนโยบายส่งเสริมการบุตรเช่นกัน รวมทั้งยังมี wellness Center ครอบคลุมทุกจังหวัด พร้อมพัฒนาเป็นต้นแบบพื้นที่อายุยืน (Blue Zone) อีกด้วย
ทั้งนี้ เขตสุขภาพที่ 9 ได้เตรียมขับเคลื่อนนโยบาย 30 บาท พลัส ทั้ง 13 ประเด็น อาทิ โครงการราชทัณฑ์ปันสุข คัดกรองมะเร็งในผู้ต้องขังทุกคน ปรึกษาสุขภาพจิตด้วยระบบการแพทย์ทางไกล, ปรับโฉมโรงพยาบาลทุกแห่งให้เป็นโรงพยาบาลของประชาชน ใช้พลังงานสะอาด , ยกระดับการวินิจฉัยด้วย CT Scan ในโรงพยาบาลแม่ข่ายทุก 60 กิโลเมตร, พัฒนา Cancer Warrior ทุกจังหวัด ดูแลผู้ป่วยมะเร็งอย่างครบวงจร, ใช้เทคโนโลยีทางการแพทย์เพิ่มประสิทธิภาพการปฏิบัติงาน และส่งเสริมความก้าวหน้าของบุคลากร ภายใต้แผนพัฒนา R9 HR Blueprint และ R9 Service Blueprint, ขยายจํานวน wellness Center ส่งเสริมการสร้างงาน สร้างอาชีพ นวดไทย และ Care giver รวมถึงพัฒนาระบบ Sky doctor ในโรงพยาบาลขนาดใหญ่ทุกแห่งด้วย
******************************* 7 ตุลาคม 2566
รัฐบาลไทย-ข่าวทำเนียบรัฐบาล-รมว. ดีอี เปิดประชุมหารือแนวทางการดึงดูดกำลังคนด้านดิจิทัลฯ
วันศุกร์ที่ 6 ตุลาคม 2566
รมว. ดีอี เปิดประชุมหารือแนวทางการดึงดูดกําลังคนด้านดิจิทัลฯ
รมว. ดีอี เปิดประชุมหารือแนวทางการดึงดูดกําลังคนด้านดิจิทัลฯ
วันนี้(6ตุลาคม2566)นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(รมว.ดีอี)เป็นประธานการประชุมหารือแนวทางการดึงดูดกําลังคนด้านดิจิทัลฯโดยมีหน่วยงานที่เกี่ยวข้องเข้าร่วมการประชุมณห้องประชุมMDES1ชั้น9กระทรวงดิจิทัลเพื่อเศรษฐกิจและสังคม
______________
รัฐบาลไทย-ข่าวทำเนียบรัฐบาล-โฆษกรัฐบาลชู #ยุครัฐบาลเศรษฐาทำงานรวดเร็วหวังผลได้ นายกฯ รับทราบรายงานปัญหา สอท. สั่งการแก้ไขปัญหาด่านการค้าชายแดน ปลดล็อกรวดเร็วภายใน 2 ชม. 45 ด่านการค้าชายแดนเปิดทำการปกติแล้ว
วันเสาร์ที่ 7 ตุลาคม 2566
07/10/2566
โฆษกรัฐบาลชู #ยุครัฐบาลเศรษฐาทํางานรวดเร็วหวังผลได้ นายกฯ รับทราบรายงานปัญหา สอท. สั่งการแก้ไขปัญหาด่านการค้าชายแดน ปลดล็อกรวดเร็วภายใน 2 ชม. 45 ด่านการค้าชายแดนเปิดทําการปกติแล้ว
โฆษกรัฐบาลชู #ยุครัฐบาลเศรษฐาทํางานรวดเร็วหวังผลได้ นายกฯ รับทราบรายงานปัญหา สอท. สั่งการแก้ไขปัญหาด่านการค้าชายแดน ปลดล็อกรวดเร็วภายใน 2 ชม. 45 ด่านการค้าฯ ทั่วประเทศเปิดทําการเป็นปกติแล้ว
วันนี้ (7 ต.ค. 66) นายชัย วัชรงค์ โฆษกประจําสํานักนายกรัฐมนตรี เผยว่า จากวงหารือกับสภาอุตสาหกรรมแห่งประเทศไทยเมื่อช่วงเวลาราว 10.30-11.00 น.ที่ ศูนย์การประชุมแห่งชาติสิริกิติ์ ทางสภาอุตสาหกรรมแห่งประเทศไทยรายงานว่า หนึ่งในอุปสรรคที่เผชิญอยู่ก็คือการที่ด่านการค้าชายแดนบางด่านยังคงปิดอยู่อย่างต่อเนื่องตั้งแต่ช่วงโควิด-19 เมื่อนายเศรษฐา ทวีสิน นายกรัฐมนตรีได้ทราบปัญหานี้แล้ว ก็ได้สั่งการผ่านไปยังปลัดกระทรวงการคลังทันทีว่า เพราะเหตุใดจึงยังคงมีด่านบางด่านปิดอยู่ ปรากฏว่าภายในเวลาไม่เกินสองชั่วโมงให้หลัง นายกรัฐมนตรีได้รับรายงานกลับจากปลัดกระทรวงการคลังว่า บัดนี้ ด่านการค้าชายแดนทั้ง 45 ด่านทั่วประเทศได้เปิดทําการเป็นปกติแล้วทั้งหมด เรื่องนี้ได้สร้างความเซอร์ไพรส์ให้กับทางสภาอุตสาหกรรมแห่งประเทศไทยอย่างมากว่า ปัญหาที่มันยืดเยื้อมานานพอสมควร ทําไมมันจึงสามารถปลดล็อกแก้ไขได้รวดเร็วเช่นนี้
#ยุครัฐบาลเศรษฐาทํางานรวดเร็วหวังผลได้
รัฐบาลไทย-ข่าวทำเนียบรัฐบาล-ไทยร่วมหารือระดับรัฐมนตรีอาเซียน – จีนด้าน SPS ชูประเด็นส่งเสริมเทคโนโลยี
วันเสาร์ที่ 7 ตุลาคม 2566
ไทยร่วมหารือระดับรัฐมนตรีอาเซียน – จีนด้าน SPS ชูประเด็นส่งเสริมเทคโนโลยี
ไทยร่วมหารือระดับรัฐมนตรีอาเซียน – จีนด้าน SPS ชูประเด็นส่งเสริมเทคโนโลยี มุ่งอํานวยความสะดวกทางการค้า และการเชื่อมโยงเส้นทางในภูมิภาค
เมื่อวันที่ 6 ตุลาคม 2566 นายไชยา พรหมา รัฐมนตรีช่วยว่าการกระทรวงเกษตรและสหกรณ์ มอบหมายให้นายพิศาล พงศาพิชณ์ เลขาธิการสํานักงานมาตรฐานสินค้าเกษตรและอาหารแห่งชาติ เป็นหัวหน้าคณะผู้แทนไทยเข้าร่วมการประชุมรัฐมนตรีด้านสุขอนามัยและสุขอนามัยพืชอาเซียน - จีน ครั้งที่ 8 (The 8th ASEAN – China Ministerial Meeting on Sanitary and Phytosanitary (SPS) Cooperation) ภายใต้บันทึกความเข้าใจร่วมระหว่างอาเซียนและสาธารณรัฐประชาชนจีนในความร่วมมือด้านมาตรการสุขอนามัยและสุขอนามัยพืช (ASEAN-China MOU on SPS) ณ กรุงกัวลาลัมเปอร์ สหพันธรัฐมาเลเซีย ซึ่งจัดขึ้นในห้วงการประชุมรัฐมนตรีอาเซียนด้านการเกษตรและป่าไม้ (AMAF) ครั้งที่ 45
ไทยได้กล่าวสนับสนุนและแสดงเจตนารมณ์ในการผลักดันความร่วมมือด้าน SPS ระหว่างอาเซียนและจีน รวมทั้งความร่วมมือด้านการใช้เทคโนโลยีและนวัตกรรมในการผลิตและการค้าสินค้าเกษตร ซี่งสอดคล้องกับนโยบายของรัฐบาลที่ว่า “ตลาดนํา นวัตกรรมเสริม เพิ่มรายได้” โดยเฉพาะการพัฒนาและใช้งานใบรับรองสุขอนามัยและสุขอนามัยพืชอิเล็กทรอนิกส์ (e-SPS certificate) การตรวจสอบย้อนกลับ (Traceability) และระบบแจ้งเตือน (Rapid Alert System) เพื่อใช้สนับสนุนด้านความมั่นคงทางอาหาร ความปลอดภัยอาหาร และอํานวยความสะดวกทางการค้า โดยไทยได้กล่าวขอบคุณจีนที่ได้พัฒนา China - ASEAN SPS Cooperation Website ซึ่งเป็นฐานข้อมูลที่รวบรวมข้อมูลด้าน SPS ของอาเซียนและจีน ซึ่งจะเป็นประโยชน์ต่อการค้าระหว่างกันอย่างยิ่งในอนาคต พร้อมกันนี้ ไทยได้แจ้งถึงความตระหนักในความสําคัญของการเชื่อมโยงเส้นทางระหว่างอาเซียนและจีน ซึ่งจะเป็นการเพิ่มช่องทางขนส่งสินค้าภายในภูมิภาคและเชื่อมต่อกับภูมิภาคอื่นผ่านเส้นทาง Belt and Road ต่อไป
จีนได้เน้นย้ําความสําคัญของความร่วมมือแขนงต่างๆ ภายใต้ MOU on SPS เพื่อยกระดับความปลอดภัยอาหารและความมั่นคงทางอาหารร่วมกัน และมีข้อเสนอริเริ่มความร่วมมือด้านการป้องกันการแพร่ระบาดของโรคสัตว์และโรคพืชข้ามแดน และการระบาดของชนิดพันธุ์ต่างถิ่นรุกรานระหว่างอาเซียนและจีน โดยจีนขอให้ประเทศสมาชิกอาเซียนสนับสนุนการดําเนินการความร่วมมือในด้านดังกล่าว ซึ่งไทยเองก็ตระหนักถึงความสําคัญของประเด็นดังกล่าวเช่นเดียวกัน เนื่องจากสอดคล้องกับวัตถุประสงค์หลักของมาตรการ SPS แต่ขณะเดียวกันก็ต้องคํานึงถึงการอํานวยความสะดวกทางการค้าระหว่างกันด้วย
นอกจากนี้ ที่ประชุมได้รับทราบผลลัพธ์การประชุมสุดยอดอาเซียนและจีน ครั้งที่ 26 และการดําเนินการอื่นๆ ระหว่างอาเซียนจีน อาทิ ความก้าวหน้าการเจรจายกระดับกรอบความตกลงการค้าเสรีอาเซียน-จีน ความร่วมมือด้านการพัฒนาการเกษตรและความมั่นคงทางอาหาร ซึ่งแสดงถึงความร่วมมือระหว่างอาเซียนและจีนที่มีร่วมกันมาอย่างยาวนาน โดยที่ประชุมได้เห็นชอบผลลัพธ์และข้อเสนอแนะจากการประชุมผู้ประสานงานความร่วมมือด้าน SPS อาเซียน-จีน และรับรองแผนปฏิบัติการประจําปี 2567 – 2568 ซึ่งเป็นกรอบการดําเนินงานภายใต้บันทึกความเข้าใจฉบับนี้ เพื่อรายงานผลลัพธ์ในการประชุมครั้งต่อไป ซึ่งมีกําหนดจัดขึ้นในปี 2568 ณ สาธารณรัฐประชาชนจีน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมแถลงข่าวเยียวยาผู้เสียหายกรณีสยามพารากอน
วันศุกร์ที่ 6 ตุลาคม 2566
06/10/2566
รัฐมนตรีว่าการกระทรวงยุติธรรม ร่วมแถลงข่าวเยียวยาผู้เสียหายกรณีสยามพารากอน
รัฐมนตรีว่าการกระทรวงยุติธรรม ร่วมแถลงข่าวเยียวยาผู้เสียหายกรณีสยามพารากอน
ในวันศุกร์ที่ ๖ ตุลาคม ๒๕๖๖ เวลา ๑๓.๓๐ น. ณ ห้องแถลงข่าวกรมสารนิเทศ กระทรวงการต่างประเทศ ศูนย์อํานวยการบริหารสถานการณ์ (Situation Command Center: SCC) โดย พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นายจักรพงษ์ แสงมณี รัฐมนตรีช่วยว่าการกระทรวงการต่างประเทศ นางสาวฐาปนีย์ เกียรติไพบูลย์ ผู้ว่าการการท่องเที่ยวแห่งประเทศไทย และพลตํารวจตรี อภิชาติ สุริยุญญา รักษาราชการแทน ผู้บัญชาการตํารวจท่องเที่ยว ได้ร่วมกันแถลงข่าวเกี่ยวกับการดําเนินการช่วยเหลือเยียวยา มาตรการป้องกันความปลอดภัย และสถานการณ์การท่องเที่ยว รวมถึงตอบข้อซักถามเรื่องต่างๆ จากสื่อมวลชนทั้งในและต่างประเทศ
พร้อมกันนี้ ปลัดกระทรวงยุติธรรม ได้มอบหมายให้ นางสาวเอมอร เสียงใหญ่ ผู้ตรวจราชการกระทรวงยุติธรรม นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา และนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ เข้าร่วมและสนับสนุนข้อมูลเกี่ยวกับการแถลงข่าว
ในการแถลงข่าวดังกล่าว รัฐมนตรีว่าการกระทรวงยุติธรรม ได้ให้ข้อมูลเกี่ยวกับ
๑. การให้ความช่วยเหลือเยียวยาผู้เสียหาย โดยกระทรวงยุติธรรม จะมอบเงินเยียวยาแก่ผู้เสียชีวิต รายละ ๒๐๐,๐๐๐ บาท และผู้บาดเจ็บ เบื้องต้นรายละ ๕๐,๐๐๐ บาท นอกจากนั้น จะมีหน่วยงานอื่นและภาคเอกชนร่วมช่วยเหลือด้วย โดยรายเสียชีวิต รวมกับเงินกระทรวงยุติธรรมแล้ว เป็นเงินรายละ ๖.๒ ล้านบาท และบาดเจ็บ รวมเป็นเงินรายละ ๓.๕ แสนบาท
๒. การศึกษากฎหมายเกี่ยวกับการกระทําความผิดของเด็ก การช่วยเหลือผู้เสียหายชาวต่างชาติ รวมถึงการเยียวยาที่เหมาะสมซึ่งเป็นประเด็นที่สาม
๓. วันที่ ๘ ตุลาคม ๒๕๖๖ รัฐมนตรีว่าการกระทรวงยุติธรรม จะเป็นประธานในงานฌาปนกิจผู้เสียชีวิตชาวเมียนมา ณ วัดผาสุกมณีจักร จังหวัดนนทบุรี
สําหรับผู้แทนที่ร่วมแถลงข่าว ได้รายงานความคืบหน้าด้านความปลอดภัยและความคืบหน้าของคดี รวมถึงมาตรการเพิ่มความเข้มงวดขึ้นในพื้นที่ต่าง ๆ และมาตรการเผชิญเหตุ เช่น การประสานการดําเนินการของ หน่วย รปภ. กับตํารวจการปฏิบัติการที่จุดรวมพล การแจ้งประสานระหว่างจุดเกิดเหตุกับสถานีในพื้นที่กับหน่วยงานอื่น ๆ ที่เกี่ยวข้อง นอกจากนี้ ทางสํานักงานตํารวจแห่งชาติ ได้จับผู้ร่วมกระทําผิดจํานวน ๓ ราย รวมถึงกระทรวงมหาดไทยได้ประกาศมาตรการระยะสั้นในการควบคุมอาวุธปืน อาทิ ผู้ครอบครองสิ่งเทียมอาวุธปืนต้องขึ้นทะเบียนทั้งหมด และจะมีการทบทวนมาตรการระยะยาว เช่น การแก้ไข พ.ร.บ. อาวุธปืนฯ ต่อไป ตลอดจนกระทรวงการท่องเที่ยวและกีฬา และตํารวจท่องเที่ยวได้อํานวยความสะดวกในเรื่องการเดินทางของญาติผู้เสียชีวิต และการจัดการพิธีศพ
ทั้งนี้ กรมคุ้มครองสิทธิและเสรีภาพ จะร่วมกับกรมสุขภาพจิตในการดูแลฟื้นฟูจิตใจญาติและผู้ได้รับผลกระทบ พร้อมสร้างระบบนิเวศน์ที่ดีให้เด็ก ครอบครัว และสังคม โดยมุ่งเน้นให้เยาวชนมีพื้นที่ในการทํากิจกรรมทางสังคม รู้เท่าทันสื่อ เพื่อให้เยาวชนรู้ทันภัยออนไลน์ ยกระดับศูนย์ให้คําปรึกษาเยาวชน จัดหลักสูตรการเลี้ยงดูลูกในยุคดิจิทัล ส่งเสริมกิจกรรมที่สร้างสรรค์ รวมถึงการทําแผนรับมือภัยพิบัติสําหรับเด็กและเยาวชน
รัฐบาลไทย-ข่าวทำเนียบรัฐบาล-​นายกฯห่วงสถานการณ์อิสราเอล ขอสถานเอกอัครราชทูตไทยฯดูแลความปลอดภัยคนไทยอย่างเต็มที่
วันเสาร์ที่ 7 ตุลาคม 2566
​นายกฯห่วงสถานการณ์อิสราเอล ขอสถานเอกอัครราชทูตไทยฯดูแลความปลอดภัยคนไทยอย่างเต็มที่
​นายกฯห่วงสถานการณ์อิสราเอล ขอสถานเอกอัครราชทูตไทยฯดูแลความปลอดภัยคนไทยอย่างเต็มที่
วันนี้ (7 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า ต่อกรณีการเกิดเหตุการณ์ฉุกเฉินในอิสราเอล ที่มีรายงานข่าวว่าถูกจรวดจากเขตฉนวนกาซาของปาเลสไตน์ ยิงถล่มและมีผู้บาดเจ็บ ขณะนี้สถานการณ์ยังไม่สงบ และได้ประกาศภาวะสงครามในอิสราเอลแล้ว นั้น
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้ติดตามและแนวโน้มสถานการณ์ พร้อมกําชับให้สถานทูตไทย ณ กรุงเทลอาวีฟ ช่วยดูแล ช่วยเหลือคนไทย โดยเร่งด่วน ซึ่งคนไทยในอิสราเอล สามารถติดต่อเบอร์ Hotline สถานทูตฯ เทลอาวีฟ ได้ที่
+972 54 6368150 ตลอด 24 ชั่วโมง
“นายกรัฐมนตรีห่วงใยและสั่งการให้สถานเอกอัครราชทูตฯ รวมทั้งหน่วยงานที่เกี่ยวข้องประสานการทํางานร่วมกันเพื่อช่วยดูแลพี่น้องคนไทย ทั้งนี้ ขอให้คนไทยในพื้นที่ ติดตามคําเตือนจากสถานเอกอัครราชทูตฯ อย่างต่อเนื่อง เพื่อความปลอดภัย” นายชัยฯ กล่าว
รัฐบาลไทย-ข่าวทำเนียบรัฐบาล-รองปลัดฯ เศรษฐเกียรติ เข้าร่วมการประชุมระดับรัฐมนตรีอาเซียนด้านการเกษตรและป่าไม้
วันเสาร์ที่ 7 ตุลาคม 2566
รองปลัดฯ เศรษฐเกียรติ เข้าร่วมการประชุมระดับรัฐมนตรีอาเซียนด้านการเกษตรและป่าไม้
รองปลัดฯ เศรษฐเกียรติ เข้าร่วมการประชุมระดับรัฐมนตรีอาเซียนด้านการเกษตรและป่าไม้กับรัฐมนตรีสาธารณรัฐประชาชนจีน สาธารณรัฐเกาหลี และญี่ปุ่น ณ กรุงกัวลาลัมเปอร์ มาเลเซีย
นายไชยา พรหมา รัฐมนตรีช่วยว่าการกระทรวงเกษตรและสหกรณ์ มอบหมายให้นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์เข้าร่ วมการประชุมระดับรัฐมนตรีอาเซียนด้านการเกษตรและป่าไม้กับรัฐมนตรีสาธารณรัฐประชาชนจีน สาธารณรัฐเกาหลี และญี่ปุ่น พร้อมด้วย นายถาวร ทันใจ รองอธิบดีกรมประมง นายประภาส ภิญโญชีพ รองอธิบดีกรมปศุสัตว์ ผู้อํานวยการสํานักการเกษตรต่างประเทศ อัครราชทูตที่ปรึกษา (ฝ่ายเกษตร) ประจําสถานเอกอัครราชทูต ณ กรุงจาการ์ตา และเจ้าหน้าที่สังกัดกระทรวงเกษตรและสหกรณ์ เมื่อวันที่ 6 ตุลาคม 2566 ณ กรุงกัวลาลัมเปอร์ มาเลเซีย
ที่ประชุมรับทราบความก้าวหน้าผลการดําเนินงานภายใต้แผนความร่วมมืออาเซียนบวกสาม ปี ค.ศ. 2016 - 2025 ในการสร้างความเข้มแข็ง ความมั่นคงอาหาร การบริหารจัดการป่าไม้อย่างยั่งยืน การลดผลกระทบและการปรับตัวจากการเปลี่ยนแปลงสภาพภูมิอากาศ สุขภาพพืชและสัตว์ และการควบคุมโรค เพิ่มผลผลิต คุณภาพและการเข้าถึงตลาดของสินค้าเกษตร ซึ่งประเทศไทยผลักดันให้ประเทศสมาชิกอาเซียนบวกสามร่วมกันสนับสนุนการจัดตั้ง AFSIS ให้เป็นกลไกที่มีความยั่งยืน (Sustainable Mechanism) ในการให้ข้อมูลด้านความมั่นคงทางอาหารในภูมิภาค
นอกจากนี้ ประเทศไทยขอบคุณรัฐบาลญี่ปุ่นที่สนับสนุนอาเซียนในการดําเนินการด้านการประมงในหลายกิจกรรมผ่านกรอบความร่วมมือ ASEAN - SEAFDEC ด้วยดีเสมอมา และหวังว่าญี่ปุ่นจะยังคงสนับสนุนประเทศสมาชิก ASEAN - SEAFDEC ในการดําเนินกิจกรรมต่าง ๆ เพื่อการประมงที่ยั่งยืนของภูมิภาคต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีห่วงใยสั่งการเตรียมพร้อมให้ความช่วยเหลือประชาชนในพื้นที่แม่ฮ่องสอนกรณีเกิดเหตุการณ์แผ่นดินไหว
วันเสาร์ที่ 7 ตุลาคม 2566
07/10/2566
โฆษกรัฐบาลเผยนายกรัฐมนตรีห่วงใยสั่งการเตรียมพร้อมให้ความช่วยเหลือประชาชนในพื้นที่แม่ฮ่องสอนกรณีเกิดเหตุการณ์แผ่นดินไหว
โฆษกรัฐบาลเผยนายกรัฐมนตรีห่วงใยสั่งการเตรียมพร้อมให้ความช่วยเหลือประชาชนในพื้นที่แม่ฮ่องสอนกรณีเกิดเหตุการณ์แผ่นดินไหว
วันนี้ (7 ตุลาคม 2566) นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามกําชับ ติดตามสถานการณ์ แผ่นดินไหวแม่ฮ่องสอน เตรียมพร้อมช่วยเหลือประชาชน
โฆษกประจําสํานักนายกรัฐมนตรีเปิดเผยว่า กรณีมีข่าวแผ่นดินไหวในพื้นที่จังหวัดแม่ฮ่องสอน นายกรัฐมนตรีห่วงใย สั่งการหน่วยงานที่เกี่ยวข้องเตรียมพร้อมรับมือ ให้ความช่วยเหลือประชาชน
“นายกรัฐมนตรีสั่งการหน่วยงานที่เกี่ยวข้องติดตามสถานการณ์และพร้อมรับมือ หากเกิดเหตุส่งผลกระทบถึงประชาชนในพื้นที่ รวมทั้งให้ความช่วยเหลือประชาชนในพื้นที่อย่างเร่งด่วน” นายชัยฯ กล่าว
รัฐบาลไทย-ข่าวทำเนียบรัฐบาล-รัฐบาลห่วงใยประชาชน ช่วงนี้ทุกภาคทั่วไทยยังมีฝนตกหนักถึงหนักมาก แนะปฏิบัติตามคำแนะนำกรมอุตุฯ-กรมอนามัย เพื่อความปลอดภัยในชีวิต ป้องกันความเสี่ยงสุขภาพจากน้ำท่วม
วันเสาร์ที่ 7 ตุลาคม 2566
07/10/2566
รัฐบาลห่วงใยประชาชน ช่วงนี้ทุกภาคทั่วไทยยังมีฝนตกหนักถึงหนักมาก แนะปฏิบัติตามคําแนะนํากรมอุตุฯ-กรมอนามัย เพื่อความปลอดภัยในชีวิต ป้องกันความเสี่ยงสุขภาพจากน้ําท่วม
รัฐบาลห่วงใยประชาชน ช่วงนี้ทุกภาคทั่วไทยยังมีฝนตกหนักถึงหนักมาก แนะปฏิบัติตามคําแนะนํากรมอุตุฯ-กรมอนามัย เพื่อความปลอดภัยในชีวิต ป้องกันความเสี่ยงสุขภาพจากน้ําท่วม
นายชัย วัชรงค์ โฆษกประจําสํานักนายกรัฐมนตรี กล่าวว่าตามการพยากรณ์อากาศของกรมอุตุนิยมวิทยา วันนี้ (7 ต.ค. 66) ประเทศไทยทุกภาคยังมีฝนตกหนักถึงหนักมากบางพื้นที่ จากอิทธิพลของร่องมรสุมและหย่อมความกดอากาศต่ํา และในช่วงวันที่ 9-13 ต.ค. 66 ประเทศไทยยังคงมีฝนตกต่อเนื่องกับมีลมกระโชกแรง และมีฝนตกหนักถึงหนักมากบางแห่ง บริเวณทะเลอันดามันและอ่าวไทยมีคลื่นสูงประมาณ 1 เมตร บริเวณที่มีฝนฟ้าคะนองคลื่นสูงมากกว่า 2 เมตรจากอิทธิพลของร่องมรสุม และมวลอากาศเย็นกําลังปานกลางจากประเทศจีน โดยกรมอุตุนิยมวิทยามีคําแนะนําให้ประชาชนระวังอันตรายจากฝนตกหนักถึงหนักมากและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม รวมทั้งเพิ่มความระมัดระวังในการสัญจรผ่านบริเวณที่มีฝนฟ้าคะนอง หลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรงในระยะนี้ ส่วนชาวเรือควรเดินเรือด้วยความระมัดระวังและหลีกเลี่ยงการเดินเรือในบริเวณที่มีฝนฟ้าคะนองไว้ด้วยตลอดช่วง เพื่อความปลอดภัย
นายชัยกล่าวต่อว่า จากสถานการณ์น้ําท่วมซึ่งยังคงมีอยู่ในหลายจังหวัดเนื่องจากประเทศไทยยังคงมีฝนตกหนักถึงหนักมากทุกภาค กรมอนามัย กระทรวงสาธารณสุข ได้ออกคําเตือนให้ประชาชนในพื้นที่เสี่ยงภัยน้ําท่วม เฝ้าระวัง ป้องกันความเสี่ยงสุขภาพที่มากับน้ําท่วม ได้แก่ โรคฉี่หนู โรคน้ํากัดเท้า โรคตาแดง และโรคอันเนื่องจากการสุขาภิบาล และอนามัยสิ่งแวดล้อมที่ไม่ถูกสุขลักษณะ อาทิ โรคระบบทางเดินอาหาร โดยกรมอนามัยแนะให้ประชาชนดูแลสุขอนามัยของตนเองและคนในครอบครัว โดยเฉพาะกลุ่มเสี่ยง กลุ่มเปราะบาง หลีกเลี่ยงการลุยน้ําสกปรกที่อาจเกิดการติดเชื้อที่เท้า แต่หากจําเป็นต้องลุยน้ําควรสวมรองเท้าบูทกันน้ํา เมื่อขึ้นจากน้ําให้ทําความสะอาดบริเวณต่าง ๆ ของร่างกายด้วยน้ําสะอาด เช็ดให้แห้งทันที และหมั่นล้างมือด้วยน้ําและสบู่ นอกจากนี้ ขอให้เตรียมน้ําสะอาดให้เพียงพอสําหรับการบริโภคในช่วงประสบภัย รับประทานอาหารที่ปรุงสุกใหม่เสมอเพื่อป้องกันโรคอาหารเป็นพิษ และโรคระบบทางเดินอาหาร รวมทั้งล้างมือให้สะอาดทุกครั้งก่อนรับประทานอาหารและหลังใช้ส้วม กรณีที่มีอาหารแจกจ่ายมาในพื้นที่ที่ประสบภัยให้สังเกตลักษณะ สี กลิ่นของอาหารต้องไม่มีกลิ่นเน่าเสียหรือผิดปกติ หากพบความผิดปกติหลีกเลี่ยงการรับประทานทันที
“รัฐบาลมีความห่วงใย จึงขอให้ประชาชนได้ปฏิบัติตามคําแนะนําของกรมอุตุนิยมวิทยา เพื่อความปลอดภัยในชีวิตและทรัพย์สิน รวมทั้งขอให้ปฏิบัติตามคําแนะนําของกรมอนามัย เพื่อเป็นการป้องกันความเสี่ยงสุขภาพจากน้ําท่วมของทุกคน” โฆษกประจําสํานักนายกรัฐมนตรี ย้ํา
รัฐบาลไทย-ข่าวทำเนียบรัฐบาล-พณ. ร่วมมือผู้ประกอบการ “ปรับลดราคา” สินค้าและบริการกว่า 1.5 แสนรายการ
วันจันทร์ที่ 9 ตุลาคม 2566
พณ. ร่วมมือผู้ประกอบการ “ปรับลดราคา” สินค้าและบริการกว่า 1.5 แสนรายการ
.....
กระทรวงพาณิชย์ เร่งขับเคลื่อนนโยบายเร่งด่วนของรัฐบาล (Quick Win) มุ่ง “ลดรายจ่าย – เพิ่มรายได้ – ขยายโอกาส” โดยร่วมมือกับผู้ประกอบการ 288 ราย ประกอบด้วย :
.
• ผู้ผลิตสินค้าของกินของใช้จําเป็น 88 ราย
• ผู้จําหน่าย (ห้างโมเดิร์นเทรด ห้างท้องถิ่น ห้างขายอุปกรณ์ตกแต่งบ้านและอุปกรณ์ช่าง) 83 ราย
• ผู้ให้บริการ เช่น โรงพยาบาล ศูนย์บริการรถยนต์ และบริษัทขนส่งสินค้า พัสดุ 110 ราย
• แพลตฟอร์ม 7 ราย
.
ดําเนินการปรับลดราคาสินค้าและบริการ รวมทั้งสิ้น 151,676 รายการ นอกจากนี้ แต่ละแพลตฟอร์ม “แจกโค้ดส่วนลด” สําหรับสั่งอาหารและซื้อสินค้าออนไลน์ รวม 1,012,000 รายการ โดยเริ่มตั้งแต่วันนี้เป็นต้นไป - 31 ธ.ค. 66 (3 เดือน)
.
ความร่วมมือดังกล่าว นอกจากจะช่วยลดภาระค่าครองชีพให้กับประชาชนได้ประมาณ 2,000-3,000 ล้านบาท ก็ยังช่วยกระตุ้นการจับจ่ายใช้สอยและขับเคลื่อนเศรษฐกิจของประเทศในช่วงปลายปีอีกด้วย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกรัฐมนตรีแสดงความยินดีการส่งดาวเทียม THEOS-2 ขึ้นสู่วงโคจรสำเร็จ
วันจันทร์ที่ 9 ตุลาคม 2566
09/10/2566
นายกรัฐมนตรีแสดงความยินดีการส่งดาวเทียม THEOS-2 ขึ้นสู่วงโคจรสําเร็จ
นายกรัฐมนตรีแสดงความยินดีการส่งดาวเทียม THEOS-2 ขึ้นสู่วงโคจรสําเร็จ
นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (9 ต.ค. 66) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้กล่าวในโอกาสแสดงความยินดีการส่งดาวเทียม THEOS-2 ขึ้นสู่วงโคจรสําเร็จ
นายกรัฐมนตรีกล่าวว่าในนามของรัฐบาลไทยและประชาชนคนไทยทุกคน ผมขอแสดงความยินดีที่วันนี้ประเทศไทยประสบความสําเร็จสามารถส่งดาวเทียม THEOS-2 ขึ้นสู่วงโคจรได้เป็นผลสําเร็จ รัฐบาลมุ่งเน้นมาตลอดว่าจะใช้วิทยาศาสตร์ เทคโนโลยีและนวัตกรรม เป็นเครื่องมือในการพัฒนาประเทศ และพัฒนาคุณภาพชีวิตให้กับพี่น้องประชาชน ข้อมูลจากดาวเทียม THEOS-2 นี้จะเป็นข้อมูลฐานที่สําคัญในการนําไปพัฒนาสร้างประโยชน์ได้อย่างเท่าเทียม ลดความเหลื่อมล้ํา เพื่อความเป็นอยู่ที่ดีขึ้นของพี่น้องประชาชน อาทิ ด้านการจัดการเกษตร ด้านการจัดการเมือง ด้านทรัพยากรธรรมชาติและสิ่งแวดล้อม ด้านการจัดการน้ํา ด้านการจัดการภัยธรรมชาติ รวมถึงด้านความมั่นคง ด้วย
นายกรัฐมนตรีกล่าวว่าดาวเทียม THEOS-2 เป็นสมบัติของพี่น้องประชาชนชาวไทยทุกคน เป็นดาวเทียมที่สามารถบันทึกภาพได้รายละเอียดสูงมากถึง 50 เซนติเมตรต่อพิกเซล (cm/pixel) ซึ่งเป็นคุณสมบัติที่ล้ําหน้ามาก ดีที่สุดในกลุ่มประเทศอาเซียน เทียบชั้นได้กับดาวเทียมรายละเอียดสูงกับกลุ่มประเทศผู้นําระดับโลก จัดว่าเป็นโครงสร้างพื้นฐานที่สําคัญด้านวิทยาศาสตร์และเทคโนโลยีของประเทศ ที่เป็นความภาคภูมิใจของพวกเรา
ทั้งนี้ ผมขอขอบคุณกระทรวงการอุดมศึกษา วิทยาศาสตร์ วิจัยและนวัตกรรม (อว.) และองค์การอวกาศของประเทศอย่าง GISTDA (จิสด้า) ที่จะช่วยขับเคลื่อนและผลักดันวงการอวกาศของประเทศไทยให้มีความก้าวหน้า
ผมหวังเป็นอย่างยิ่งว่าดาวเทียม THEOS-2 จะเป็นอีกกลไกสําคัญหนึ่งที่ทําให้ประเทศไทยมีความก้าวล้ําทางเทคโนโลยีขั้นสูงเพื่อต่อยอดการพัฒนาทั้งสังคมและเศรษฐกิจของประเทศ สืบไป
รัฐบาลไทย-ข่าวทำเนียบรัฐบาล-​นายสุทิน คลังแสง รมว.กห. ได้ปฏิบัติภารกิจในการตรวจเยี่ยมสถานการณ์น้ำในพื้นที่ภาคตะวันออกเฉียงเหนือ
วันจันทร์ที่ 9 ตุลาคม 2566
​นายสุทิน คลังแสง รมว.กห. ได้ปฏิบัติภารกิจในการตรวจเยี่ยมสถานการณ์น้ําในพื้นที่ภาคตะวันออกเฉียงเหนือ
ระหว่างวันเสาร์ที่ 7 ถึงวันอาทิตย์ที่ 8 ต.ค.66  และกําชับทุกเหล่าทัพต้องดําเนินการให้ความช่วยเหลือพี่น้องประชาชนอย่างเต็มกําลังความสามารถ
โดยได้ร่วมคณะกับนาย เศรษฐา ทวีสิน นรม. เพื่อปฏิบัติภารกิจในพื้นที่ของ อ.คําเขื่อนแก้ว จ.ยโสธร จากนั้นไปยังพื้นที่ อ.เสลภูมิ จ.ร้อยเอ็ด และ อ.เชียงยืน จ.มหาสารคาม
ทั้งนี้ รมว.กห. ยังคงห่วงใยและกังวลถึงความเดือดร้อนของประชาชนในพื้นที่หลายจังหวัดที่มีน้ําท่วมขังสูง น้ําล้นตลิ่ง ซึ่งได้เน้นย้ําให้ทุกเหล่าทัพวางแผนรับมือกับมวลน้ําที่อาจจะเข้ามาซ้ําเติมสถานการณ์ให้เพิ่มมากขึ้น โดยสั่งการให้ร่วมมือกันบรรเทาสาธารณภัยที่คาดว่าจะเกิด รวมถึงเร่งรัดให้ความช่วยเหลือในการอพยพประชาชน, แจกจ่ายถุงยังชีพ, จัดรถครัวสนาม และยานพาหนะเพื่ออํานวยความสะดวกให้กับพี่น้องประชาชน ตลอดจนสนับสนุนส่วนราชการ/หน่วยงานต่างๆ ในการฟื้นฟูพื้นที่ประสบภัยภายหลังจากเหตุการณ์น้ําท่วมจนกว่าสถานการณ์ต่างๆ จะคลี่คลายและกลับเข้าสู่ภาวะปกติต่อไป
รัฐบาลไทย-ข่าวทำเนียบรัฐบาล-กรมทางหลวง ขยายทางหลวงหมายเลข 205 สาย อำเภอเทพสถิต - อำเภอบำเหน็จณรงค์  ตอน บ้านช่องสำราญ - บ้านคำปิง จังหวัดชัยภูมิ เป็น 4 ช่องจราจร แล้วเสร็จ
วันจันทร์ที่ 9 ตุลาคม 2566
กรมทางหลวง ขยายทางหลวงหมายเลข 205 สาย อําเภอเทพสถิต - อําเภอบําเหน็จณรงค์  ตอน บ้านช่องสําราญ - บ้านคําปิง จังหวัดชัยภูมิ เป็น 4 ช่องจราจร แล้วเสร็จ
....
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินการโครงการก่อสร้างทางหลวงหมายเลข 205 สาย อําเภอเทพสถิต - อําเภอบําเหน็จณรงค์ ตอน บ้านช่องสําราญ - บ้านคําปิง จังหวัดชัยภูมิ เป็น 4 ช่องจราจร แล้วเสร็จ เพิ่มศักยภาพการคมนาคมและโครงข่ายโลจิสติกส์ ในภาคเหนือและภาคตะวันออกเฉียงเหนือ สอดรับนโยบาย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ในการดําเนินงาน เพื่อให้ประชาชนมีความสุขในทุกมิติ ทั้งด้านเศรษฐกิจ ความปลอดภัย และการให้บริการที่เป็นมาตรฐานสากล ทางหลวงหมายเลข 205 หรือ ถนนสุรนารายณ์ เป็นทางหลวงเชื่อมต่อระหว่างจังหวัดลพบุรี และนครราชสีมา ที่ประชาชนเลือกใช้เป็นเส้นทางลัดในการขนส่งสินค้าจากภาคเหนือและภาคตะวันออกเฉียงเหนือไปยังภาคตะวันออก เชื่อมต่อกับทางหลวงหมายเลข 304 จากจังหวัดนครราชสีมาไปยังอําเภอกบินทร์บุรี จังหวัดปราจีนบุรี เข้าสู่ทางหลวงหมายเลข 311 ไปถึงท่าเรือแหลมฉบัง จังหวัดชลบุรี และนิคมอุตสาหกรรม จังหวัดระยอง เพื่อรองรับปริมาณการจราจรที่เพิ่มขึ้น ทล. จึงดําเนินการโครงการก่อสร้างฯ ระหว่าง กม. ที่ 113+250 - 135+978 รวมระยะทาง 22.7 กิโลเมตร โดยก่อสร้างจากเดิมขนาด 2 ช่องจราจร (ไป - กลับ) เป็นมาตรฐานทางชั้นพิเศษขนาด 4 ช่องจราจร (ไป - กลับ) ผิวจราจรแอสฟัลท์ติกคอนกรีต ช่องจราจรกว้าง 3.50 เมตร ไหล่ทางด้านนอกกว้าง 2.50 เมตร แบ่งช่องจราจรทิศทางไปกลับด้วยกําแพงคอนกรีต รวมงานก่อสร้างสะพาน 7 แห่ง พร้อมทางคู่ขนานความยาว 2.770 กิโลเมตร และงานติดตั้งไฟฟ้าแสงสว่างตลอดสาย วงเงิน 679.7 ล้านบาท นอกจากนี้ ทล. อยู่ระหว่างดําเนินการโครงการก่อสร้างทางหลวงหมายเลข 205 สาย อําเภอเทพสถิต - อําเภอบําเหน็จณรงค์ ตอน บ้านช่องสําราญ - บ้านคําปิง จังหวัดชัยภูมิ ช่วง กม. ที่ 135+978 - 149+630 ระยะทาง 13.6 กิโลเมตร เป็นมาตรฐานทางชั้นพิเศษขนาด 4 ช่องจราจร (ไป - กลับ) ผิวจราจรแอสฟัลท์ติกคอนกรีต ช่องจราจรกว้าง 3.50 เมตร ไหล่ทางด้านนอกกว้าง 2.50 เมตร แบ่งช่องจราจรทิศทางไปกลับด้วยกําแพงคอนกรีต และเกาะกลางแบบยก วงเงิน 678.9 ล้านบาท ขณะนี้มีความคืบหน้า 98.68% คาดว่าจะแล้วเสร็จเดือนพฤศจิกายน 2566
ทั้งนี้ การก่อสร้างโครงการดังกล่าวจะสามารถรองรับปริมาณการจราจรและลดอุบัติเหตุ อํานวยความสะดวกและความปลอดภัยในการเดินทางให้แก่ประชาชน สนับสนุนการพัฒนาโครงข่ายระบบขนส่งสาธารณะในเขตเมืองและระหว่างเมืองให้ครอบคลุมและเชื่อมโยงกันอย่างเป็นระบบ อันเป็นแรงขับเคลื่อนที่สําคัญต่อการเติบโตทางเศรษฐกิจของประเทศไทย
รัฐบาลไทย-ข่าวทำเนียบรัฐบาล-PM congratulates successful launch of THEOS-2
วันจันทร์ที่ 9 ตุลาคม 2566
09/10/2566
PM congratulates successful launch of THEOS-2
PM congratulates successful launch of THEOS-2
October 9, 2023, Government Spokesperson Chai Wacharonke disclosed that Prime Minister andMinister of Finance Srettha Thavisin congratulated successful launch of THEOS-2, Thailand’ssecond satellite system for earth observation.
The Prime Minister, on behalf of the Thai Government and people, congratulated the success,
and underscored the Government’s commitment to leverage science, technology and innovationin Thailand’s development endeavor in a bid to upgrade quality of life of the Thai people. Datacollected from THEOS-2 will be instrumental in various areas of development, i.e., mapping,agriculture and food management, integrated water management, natural disastermanagement, urban planning, land and border management, as well as natural resource,environmental management, and security.
According to the Prime Minister, THEOS-2 belongs to all the Thai people as it is designed and
developed by the Thais through knowledge transfer and capacity building. THEOS-2, the mostadvanced satellite system in ASEAN, is capable of capturing color images with a level of detaildown to 50 centimeters per pixel. It can transmit data back to the ground station at a rate of74,000 square kilometers per day.
The Prime Minister thanked Ministry of Higher Education, Science, Research and Innovation,
and Geo-Informatics and Space Technology Development Agency (GISTDA) for the significantmilestone in shaping Thailand’s future, and driving the development of space technology. Heexpressed confidence that THEOS-2 would be another high-tech mechanism to help enhancenational competitiveness, and promote the country’s socio-economic advancement.
รัฐบาลไทย-ข่าวทำเนียบรัฐบาล-“หมอชลน่าน” นำคณะผู้บริหาร สธ. แสดง “กตัญญุตา” อดีตปลัดกระทรวงฯ ผู้เป็นคลังปัญญาแห่งสาธารณสุขไทย
วันจันทร์ที่ 9 ตุลาคม 2566
“หมอชลน่าน” นําคณะผู้บริหาร สธ. แสดง “กตัญญุตา” อดีตปลัดกระทรวงฯ ผู้เป็นคลังปัญญาแห่งสาธารณสุขไทย
กระทรวงสาธารณสุข จัดพิธี “กตัญญุตาคลังปัญญาแห่งประวัติศาสตร์สาธารณสุขไทย” รัฐมนตรีว่าการกระทรวงสาธารณสุข นําคณะผู้บริหาร ร่วมคารวะแสดงความกตัญญูต่ออดีตปลัดกระทรวงฯ ผู้เป็นปูชนียบุคคลที่มีคุณูปการต่อระบบสาธารณสุขของประเทศ
กระทรวงสาธารณสุข จัดพิธี “กตัญญุตาคลังปัญญาแห่งประวัติศาสตร์สาธารณสุขไทย” รัฐมนตรีว่าการกระทรวงสาธารณสุข นําคณะผู้บริหาร ร่วมคารวะแสดงความกตัญญูต่ออดีตปลัดกระทรวงฯ ผู้เป็นปูชนียบุคคลที่มีคุณูปการต่อระบบสาธารณสุขของประเทศ พร้อมแสดงปณิธาน มุ่งมั่นสืบสานงานด้วยความสมานฉันท์ เพื่อพัฒนาการสาธารณสุขให้ก้าวหน้า
วันนี้ (9 ตุลาคม 2566) ที่กรมสนับสนุนบริการสุขภาพ กระทรวงสาธารณสุข จังหวัดนนทบุรี นายแพทย์ชลน่านศรีแก้ว รัฐมนตรีว่าการกระทรวงสาธารณสุข พร้อมด้วย นายสันติ พร้อมพัฒน์ รัฐมนตรีช่วยว่าการกระทรวงสาธารณสุข และ นายแพทย์โอภาส การย์กวินพงศ์ ปลัดกระทรวงสาธารณสุข นําคณะผู้บริหารกระทรวงสาธารณสุข ร่วมพิธี “กตัญญุตาคลังปัญญาแห่งประวัติศาสตร์สาธารณสุขไทย” กล่าวสดุดีแสดงคารวะ พร้อมรับฟังการถ่ายทอดประสบการณ์ และรับพรจากอดีตปลัดกระทรวงสาธารณสุข ประกอบด้วย นายแพทย์อุทัย สุดสุข, นายแพทย์ไพจิตร ปวะบุตร, นายแพทย์วัลลภ ไทยเหนือ, นายแพทย์วินัย วิริยกิจจา และนายแพทย์วิชัย เทียนถาวร
นายแพทย์ชลน่าน กล่าวว่า นับตั้งแต่มีการก่อตั้งกรมสาธารณสุขขึ้น เมื่อวันที่ 27 พฤศจิกายน 2461 จนถึงปัจจุบันเป็นเวลา 105 ปี ระบบสาธารณสุขของประเทศไทยมีการวางรากฐาน ปรับปรุงและพัฒนาอย่างต่อเนื่อง ส่งผลให้คุณภาพชีวิตและสุขภาวะของประชาชนดีขึ้นเป็นที่ประจักษ์ ซึ่งเป็นผลจากความทุ่มเทสติปัญญา ความรู้ ความสามารถ ประสบการณ์ และความเสียสละของคณาจารย์ อดีตผู้บริหารกระทรวงสาธารณสุข ที่ได้นําพาระบบสาธารณสุขไทยให้มีความเจริญก้าวหน้า อาทิ การสร้างความเข้มแข็งของงานสาธารณสุขมูลฐาน การจัดตั้งอาสาสมัครสาธารณสุขประจําหมู่บ้าน (อสม.) การพัฒนาสถานบริการการแพทย์และสาธารณสุขสําหรับประชาชน การวางระบบหลักประกันสุขภาพ การพัฒนางานอนามัยชุมชน อนามัยแม่และเด็ก การขับเคลื่อนงานด้านการส่งเสริมสุขภาพและป้องกันโรค
“อาจารย์ทุกท่านถือเป็นปูชนียบุคคลที่มีคุณูปการต่อกระทรวงสาธารณสุข ช่วยผลักดันการสาธารณสุขไทยให้เข้มแข็ง โดดเด่นเป็นที่ยอมรับทั้งจากคนไทยและนานาชาติ ในฐานะที่เป็นชาวสาธารณสุขคนหนึ่ง ขอแสดงปณิธานที่จะมุ่งมั่นสืบสานงานตามรากฐานการสาธารณสุขอันแข็งแกร่งที่อาจารย์ทุกท่านได้วางไว้ และจะร่วมแรงร่วมใจกันทํางานด้วยความสมานฉันท์ ตั้งใจปฏิบัติหน้าที่อย่างเต็มความสามารถ เพื่อพัฒนาการสาธารณสุขไทยให้เจริญก้าวหน้ายิ่งขึ้นไป” นายแพทย์ชลน่านกล่าว
*************************9 ตุลาคม 2566
รัฐบาลไทย-ข่าวทำเนียบรัฐบาล-ดีอี เปิดโต๊ะหารือ META (Facebook) ถกมาตรการใช้งานแพลตฟอร์ม
วันจันทร์ที่ 9 ตุลาคม 2566
ดีอี เปิดโต๊ะหารือ META (Facebook) ถกมาตรการใช้งานแพลตฟอร์ม
ดีอี เปิดโต๊ะหารือ META (Facebook) ถกมาตรการใช้งานแพลตฟอร์ม
วันนี้(9ตุลาคม2566)นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(ดีอี)พร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงฯและผู้บริหารกระทรวงฯพบคณะผู้แทนจากบริษัทMeta Platforms, Inc. (Facebook)หารือประเด็นด้านการบริการและมาตรการการใช้งานแพลตฟอร์มด้านต่างๆในการส่งเสริมทักษะความรู้ความเข้าใจด้านเทคโนโลยีดิจิทัลเเก่ประชาชน การเพิ่มช่องทางการส่งข้อมูลระหว่างกระทรวงดิจิทัลฯกับMeta เพื่อหาเเนวทางแก้ปัญหาภัยออนไลน์เเบบเชิงรุกร่วมกันตลอดจนส่งเสริมให้ประชาชนที่ทําธุรกิจเเบบSMEสามารถใช้ประโยชน์จากเทคโนโลยีดิจิทัลณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคม
______________
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม พร้อมคณะผู้บริหาร เข้าเยี่ยมคารวะอัยการสูงสุด
วันจันทร์ที่ 9 ตุลาคม 2566
09/10/2566
รัฐมนตรีว่าการกระทรวงยุติธรรม พร้อมคณะผู้บริหาร เข้าเยี่ยมคารวะอัยการสูงสุด
รัฐมนตรีว่าการกระทรวงยุติธรรม พร้อมคณะผู้บริหาร เข้าเยี่ยมคารวะอัยการสูงสุด
ในวันจันทร์ที่ ๙ ตุลาคม ๒๕๖๖ เวลา ๑๔.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม เข้าเยี่ยมคารวะ นายอํานาจ เจตน์เจริญรักษ์ อัยการสูงสุด พร้อมทั้งหารือข้อราชการร่วมกัน เพื่อประสานความร่วมมือด้านกระบวนการยุติธรรม โดยมี นางพงษ์สวาท นีละโยธิน ปลัดกระทรวงยุติธรรม นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีประจํากระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม คณะผู้บริหารส่วนราชการในสังกัดกระทรวงยุติธรรม และคณะผู้บริหารสํานักงานอัยการสูงสุด เข้าร่วมฯ ณ ห้องรับรองสํานักงานอัยการสูงสุด ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ